Diari Oficial de la Generalitat Valenciana


Sumari del DOGV 9086, del 18-05-2021 (2021/5298)

RESOLUCIÓ de 13 de maig de 2021, de la Conselleria d'Educació, Cultura i Esport, per la qual es convoquen les subvencions destinades a la promoció de l'ús del valencià en l'àmbit festiu per a l'any 2021.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9086

Data del DOGV
:   18-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/5298


Data del document
:   13-05-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 13 de maig de 2021, de la Conselleria d'Educació, Cultura i Esport, per la qual es convoquen les subvencions destinades a la promoció de l'ús del valencià en l'àmbit festiu per a l'any 2021. [2021/5298]  
La Llei orgànica 1/2006, de 10 d'abril, d'Estatut d'Autonomia de la Comunitat Valenciana, determina l'oficialitat del valencià i atorga especial protecció i respecte a la seua recuperació.  
La Llei 4/1983, de 23 de novembre, de la Generalitat Valenciana, d'ús i ensenyament del valencià, indica que el Consell de la Generalitat fomentarà les manifestacions culturals, les artístiques i la promoció i l'edició del llibre amb un tractament i consideració especials si es realitzen en valencià i que el Govern Valencià assumirà la direcció tècnica i la coordinació del procés de promoció de l'ús del valencià i, per tant, està facultat per a prendre mesures que en fomenten l'ús.  
  
Una de les actuacions realitzades és la promoció d'activitats dirigides al foment de l'ús del valencià en el món associatiu relacionat amb les festes populars.  
La convocatòria d'ajudes a l'àmbit festiu en l'any 2020 va patir els efectes de la situació sanitària i epidemiològica viscuda a escala mundial. La suspensió de les festes, i dels actes que les acompanyen, va suposar un perjudici econòmic i un colp anímic per a les comissions responsables de l'organització de les diferents festes.  
Les conseqüències de la situació sobrevinguda l'any passat va obligar a deixar sense concedir els premis dels Llibres de Fogueres, al mateix temps que els premis als Llibrets de Moros i Cristians no tingueren la mateixa participació.  
La convocatòria d'enguany es planteja amb la voluntat de contribuir a la festa de les Falles, a la festa de les Fogueres, a les festes de la Magdalena i a les festes de Moros i Cristians de l'any 2021, i ho fa amb la convocatòria d'ajudes als llibrets de festa, consolidats any rere any, com un dels elements importants que formen part de les festes anuals. Aquesta convocatòria es planteja, de forma excepcional, deslligada de la data de celebració de les diferents festes, ja que la incertesa de les dates definitives o fins i tot la possibilitat de no fer-les, així ens ho aconsella.  
  
Els llibrets de festa han de servir d'element que mantinga present en la societat una de les manifestacions culturals pròpies del territori, en uns moments tan difícils per a tothom.  
La Generalitat ha previst en els pressupostos de 2021 una línia pressupostària destinada a la promoció del valencià en l'àmbit festiu, codi de la línia S3166000.  
Les ajudes econòmiques o subvencions són una tècnica de foment i de col·laboració entre les administracions i els particulars per a la gestió d'interés públic.  
No obstant això, aquesta convocatòria de subvencions compleix i es regeix per tot allò que estableix l'Ordre 90/2016, de 27 de desembre, de la Conselleria d'Educació, Investigació, Cultura i Esport (DOGV 7945, 28.12.2016) de bases reguladores del procediment de subvencions per al foment del valencià en l'àmbit festiu, atés que aquestes no han estat modificades per la situació comentada.  
Per tot això, segons els preceptes de l'article 17 de la Llei 38/2003, de 17 de novembre, general de subvencions (LGS); del reglament de la Llei general de subvencions (RGS), aprovat pel Reial decret 887/2006, de 21 de juliol, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; d'acord amb el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport; d'acord amb la disposició final primera de l'Ordre 90/2016 que aprova les bases reguladores d'aquesta resolució; vistos els informes pertinents; vista la proposta del director general de Política Lingüística i Gestió del Multilingüisme d'1 de març de 2021, i de conformitat amb aquesta, resolc:  
  
Primer. Convocatòria i entitats beneficiàries  
Es convoquen les subvencions de la Generalitat per a les activitats de promoció de l'ús del valencià realitzades per les comissions de festes de les Falles, de la Magdalena, de les Fogueres i de les de Moros i Cristians durant l'any 2021 que estiguen legalment constituïdes, inscrites en el registre corresponent de l'administració, que complisquen els preceptes i requisits establits en l'Ordre 90/2016 que aprova les bases reguladores d'aquesta resolució.  
Les ajudes van dirigides a subvencionar l'edició en valencià dels llibres de les festes de les Falles, de la Magdalena, de les Fogueres i de les de Moros i Cristians en què participa l'entitat sol·licitant.  
  
Segon. Dotació econòmica i modalitats  
1. L'import global màxim que podrà assignar-se en concepte de subvenció per aquesta convocatòria serà de 350.000 euros. L'import anirà a càrrec de la línia S3166000 del programa 422.50 del pressupost de 2021 de la Generalitat Valenciana.  
2. Les subvencions tindran la dotació econòmica i la distribució individualitzada següent:  
a) Modalitat: llibres de les Falles  
Es convoquen 105 subvencions per a llibres de les Falles amb una dotació total de 145.500 euros, distribuïts de la manera següent:  
1. Llibres de les Falles de les comissions falleres de les poblacions de la Comunitat Valenciana, excepte les comissions falleres de la ciutat de València. Es convoquen 80 subvencions amb una dotació total de 90.000 euros. La distribució econòmica individualitzada de les subvencions serà la següent:  
  
Ordre de classificació  
  
1r premi   
2n premi  
3r premi  
4t premi  
5t premi  
del 6é al 10é premi  
de l'11é al 15é premi  
del 16é al 20é premi  
del 21é al 25é premi  
del 26é al 30é premi  
del 31é al 35é premi  
del 36é al 40é premi  
del 41é al 45é premi  
del 46é al 50é premi  
del 51é al 60é premi  
del 61é al 70é premi  
del 71é al 80é premi 5.000 -  
4.500 -  
4.000 -  
3.500 -  
3.000 -  
2.600 -   
2.100 -  
1.600 -  
1.100 -  
1.000 -  
900 -  
800 -  
650 -  
550 -  
500 -  
450 -  
400 -  
  
  
2. Llibres de les Falles de les comissions falleres de la ciutat de València. Premi Ciutat de València. Les comissions de falles de la ciutat de València no poden participar en la modalitat anterior. Es convoquen 25 subvencions amb una dotació total de 55.500 euros. La distribució econòmica individualitzada de les subvencions serà la següent:  
  
  
Ordre de classificació  
  
1r premi  
2n premi  
3r premi  
4t premi  
5t premi  
del 6é al 10é premi  
de l'11é al 15é premi  
del 16é al 20é premi  
del 21é al 25é premi 5.000 -  
4.500 -  
4.000 -  
3.500 -  
3.000 -  
2.500 -  
2.000 -  
1.500 -  
1.100 -  
  
  
b) Modalitat: llibres de les Fogueres  
Es convoquen 45 subvencions per a llibres de les Fogueres amb una dotació total de 114.500 euros. La distribució econòmica individualitzada de les subvencions per a les Fogueres serà la següent:  
  
  
Ordre de classificació  
  
1r premi   
2n premi  
3r premi  
4t premi  
5t premi  
del 6é al 10é premi  
de l'11é al 15é premi  
del 16é al 20é premi  
del 21é al 25é premi  
del 26é al 30é premi  
del 31é al 35é premi  
del 36é al 40é premi  
del 41é al 45é premi 7.000 -  
6.500 -  
6.000 -  
5.500 -  
5.000 -  
4.300 -  
3.300 -  
2.500 -  
2.000 -  
1.800 -  
1.100 -  
1.000 -  
900 -  
  
  
c) Modalitat: llibres de la Magdalena (gaiates i colles)  
Es convoquen 20 subvencions per a llibres de la Magdalena: 15 per a gaiates i 5 per a colles, amb una dotació total de 47.500 euros. La distribució econòmica individualitzada de les subvencions per a gaiates de la Magdalena serà la següent:  
  
Ordre de classificació  
  
1r premi   
2n premi  
3r premi  
4t premi  
5t premi  
del 6é al 10é premi  
de l'11é al 15é 5.000 -  
4.500 -  
4.000 -  
3.500 -  
3.000 -  
1.100 -   
900 -   
  
  
La distribució econòmica individualitzada de les subvencions per a colles de la Magdalena serà la següent:  
  
1r premi   
2n premi  
3r premi  
4t premi  
5t premi 4.500 -  
4.000 -  
3.500 -  
3.000 -  
2.500 -  
  
  
d) Modalitat: llibres de Moros i Cristians  
Es convoquen 15 subvencions per a llibres dels Moros i Cristians amb una dotació total de 42.500 euros. La distribució econòmica individualitzada de les subvencions per a Moros i Cristians serà la següent:  
  
Ordre de classificació  
  
1r premi   
2n premi  
3r premi  
4t premi  
5t premi  
del 6é al 10é premi  
de l'11é al 15é premi 5.000 -  
4.500 -  
4.000 -  
3.500 -  
3.000 -  
2.500 -   
2.000 -   
  
  
Tercer. Requisits dels llibres  
1. Els llibres objecte de subvenció hauran de complir les característiques previstes en el punt 3 de l'article 5 de l'Ordre 90/2016 que regula les bases.  
2. Hauran de fer constar, en els crèdits del llibre, la col·laboració de la Generalitat amb el lema següent: «El llibre ha participat en la convocatòria dels premis de la Generalitat per a la promoció de l'ús del valencià de l'any 2021». La llegenda ha d'estar impresa en la coberta interior o en la primera pàgina de l'obra. No serà vàlida la impressió a través d'encunys, adhesius o altres elements que no estiguen en l'edició original.  
3. Tindre una tirada mínima de 50 exemplars.  
  
Quart. Criteris de valoració  
D'acord amb els criteris establits en l'article 6 de les bases de la convocatòria, per a l'ordenació, l'avaluació i l'elaboració de l'informe dels llibres presentats, la comissió tècnica aplicarà els criteris següents:  
1. Qualitat de l'edició. Màxim 63 punts:  
Presentació i disseny: 0-15 punts.  
Adequació lingüística: 0-30 punts.  
Ús de llenguatge inclusiu: 3 punts  
Originalitat: 0-15 punts.  
2. Continguts literaris. Màxim 60 punts:  
Adequació i coherència de continguts: 0-20 punts.  
Enginy: 0-20 punts.  
Interés: 0-20 punts.  
3. Extensió de text escrit en valencià. Màxim 40 punts:  
0,2 punts per pàgina.  
4. Difusió del llibre complet. Màxim 25 punts:  
Quantitat d'exemplars: 0,2 punts / exemplar (màxim 20 punts).  
Difusió per mitjans electrònics: 5 punts.  
5. Publicitat en valencià. Màxim 10 punts:  
0,1 punts per anunci.  
  
Cinqué. Sol·licitud, terminis i tramitació  
1. La sol·licitud s'atindrà al que indica l'article 11 de l'Ordre 90/2016, de la Conselleria d'Educació, Investigació, Cultura i Esport, per la qual s'aproven les bases reguladores i el procediment per a la concessió de subvencions destinades a la promoció de l'ús del valencià en l'àmbit festiu (DOGV 7945, 28.12.2016).  
2. S'aproven el model de sol·licitud i els documents que s'adjunten com a annexos.  
3. El model de la sol·licitud i els annexos estaran disponibles en el lloc web http://www.ceice.gva.es/web/dgplgm/premis o https://sede.gva.es de la Conselleria d'Educació, Cultura i Esport.  
4. La sol·licitud de participació és telemàtica. No obstant això, caldrà presentar els cinc exemplars d'acord amb el punt 5 d'aquest article.  
  
5. El termini de presentació de sol·licituds i de llibres serà el següent:  
a) Llibres de les Falles  
El termini de presentació de sol·licituds acabarà el 2 de juliol de 2021.  
El termini de presentació dels llibres editats acabarà el 15 de juliol de 2021.  
b) Llibres de la Magdalena  
El termini de presentació de sol·licituds acabarà el 2 de juliol de 2021.  
El termini de presentació dels llibres editats acabarà el 15 de juliol de 2021.  
c) Llibres de les Fogueres  
El termini de presentació de sol·licituds acabarà l'1 de setembre de 2021.  
El termini de presentació dels llibres editats acabarà el 15 de setembre de 2021.  
d) Llibres de Moros i Cristians  
El termini de presentació de sol·licituds acabarà el 22 d'octubre de 2021.  
El termini de presentació dels llibres editat acabarà el 29 d'octubre de 2021.  
6. Per a optar definitivament als premis, les entitats sol·licitants hauran de presentar, a la Direcció General de Política Lingüística i Gestió del Multilingüisme, cinc exemplars del llibre de la festa editat. Les entitats sol·licitants podran presentar, simultàniament, la sol·licitud i els llibres ja editats.  
7. La presentació de sol·licituds per a optar a les ajudes implica l'acceptació expressa i formal de les bases reguladores i de la convocatòria.  
  
  
Sisé. Procediment de resolució i adjudicació  
1. Seguidament, en aplicació dels criteris establits en el punt quart d'aquesta resolució i amb la valoració corresponent a totes les sol·licituds que hagen complit els requisits de la convocatòria, s'elaborarà una llista ordenada per la puntuació obtinguda per a cada modalitat.  
  
2. Atenent els criteris indicats, la comissió tècnica elaborarà l'informe i la proposta pertinent per a cada modalitat que l'òrgan instructor presentarà a la persona titular de la Direcció General de Política Lingüística i Gestió del Multilingüisme.  
3. Vista la proposta, la persona titular de la Direcció General de Política Lingüística i Gestió del Multilingüisme resoldrà la concessió i la quantitat de la subvenció.  
4. El termini màxim per a resoldre aquesta convocatòria de subvencions és de sis mesos, comptadors des de l'endemà de publicació d'aquesta resolució.  
5. La resolució de concessió es publicarà en el Diari Oficial de la Generalitat Valenciana, tal com disposen l'article 18 de la LGS, l'article 8.1.c de la Llei 19/2013, de 9 de desembre, de transparència, accés a la informació pública i bon govern, i l'article 166 de la Llei 1/ 2015, de 6 de febrer, de la Generalitat.  
6. Transcorregut el termini màxim fixat per a resoldre la concessió sense que aquesta haja estat dictada i publicada, s'entendrà que la modalitat no resolta queda sense efecte. Les sol·licituds que s'hagueren presentat s'arxivaran sense més tràmits.  
7. Les entitats subvencionades seran també guardonades amb un estendard acreditatiu per part de la Conselleria d'Educació, Cultura i Esport. Les entitats que usen el llenguatge inclusiu en els llibres de festes presentats seran guardonades amb un distintiu que en reconega l'ús.  
  
  
Seté. Comissió tècnica  
1. L'òrgan competent per a la instrucció del procediment de concessió és la Subdirecció General de Política Lingüística i Gestió del Multilingüisme.  
2. Les sol·licituds seran estudiades i avaluades per una comissió tècnica que, com a òrgan col·legiat, es regirà pel règim previst per als òrgans col·legiats en la Llei 39/2015, d'1 d'octubre, del procediment administratiu comú i de les administracions públiques.  
3. La composició de la comissió tècnica serà la següent:  
  
a) Llibres de les Falles  
Presidència: titular de la Subdirecció General de Política Lingüística i Gestió del Multilingüisme.  
Secretaria: la persona responsable d'un servei de la Direcció General de Política Lingüística i Gestió del Multilingüisme nomenada pel director general.  
Vocals:  
La persona responsable de la Direcció Territorial d'Educació, Cultura i Esport de València o persona en qui delegue.  
La persona responsable d'un servei de la Direcció General de Política Lingüística i Gestió del Multilingüisme, nomenada pel director general.  
Una persona en representació de l'Acadèmia Valenciana de la Llengua.  
Una persona representant de la Junta Central Fallera de València.  
  
Tres membres que tinguen la condició de personal funcionari de la Generalitat Valenciana, nomenats pel director general de Política Lingüística i Gestió del Multilingüisme.  
  
b) Llibres de la Magdalena, per a les gaiates i per a les colles.  
Presidència: titular de la Subdirecció General de Política Lingüística i Gestió del Multilingüisme.  
Secretaria: la persona responsable d'un servei de la Direcció General de Política Lingüística i Gestió del Multilingüisme, nomenada pel director general.  
Vocals:  
La persona responsable de la Direcció Territorial d'Educació, Cultura i Esport de Castelló o persona en qui delegue.  
La persona responsable d'un servei de la Direcció General de Política Lingüística i Gestió del Multilingüisme, nomenada pel director general.  
Una persona en representació de l'Acadèmia Valenciana de la Llengua.  
Tres membres que tinguen la condició de personal funcionari de la Generalitat Valenciana, nomenats pel director general de Política Lingüística i Gestió del Multilingüisme.  
  
  
c) Llibres de les Fogueres  
Presidència: titular de la Subdirecció General de Política Lingüística i Gestió del Multilingüisme.  
Secretaria: la persona responsable d'un servei de la Direcció General de Política Lingüística i Gestió del Multilingüisme, nomenada pel director general.  
Vocals:  
La persona responsable de la Direcció Territorial d'Educació, Cultura i Esport d'Alacant o persona en qui delegue.  
La persona responsable d'un servei de la Direcció General de Política Lingüística i Gestió del Multilingüisme, nomenada pel director general.  
Una persona en representació de l'Acadèmia Valenciana de la Llengua.  
Tres membres que tinguen la condició de personal funcionari de la Generalitat Valenciana, nomenats pel director general de Política Lingüística i Gestió del Multilingüisme.  
  
d) Llibres de Festes de Moros i Cristians  
Presidència: titular de la Subdirecció General de Política Lingüística i Gestió del Multilingüisme.  
Secretaria: la persona responsable d'un servei de la Direcció General de Política Lingüística i Gestió del Multilingüisme, nomenada pel director general.  
Vocals:  
La persona responsable de la Direcció Territorial d'Educació, Cultura i Esport d'Alacant o persona en qui delegue.  
La persona responsable d'un servei de la Direcció General de Política Lingüística i Gestió del Multilingüisme, nomenada pel director general.  
Una persona en representació de l'Acadèmia Valenciana de la Llengua.  
Tres membres que tinguen la condició de personal funcionari de la Generalitat Valenciana, nomenats pel director general de Política Lingüística i Gestió del Multilingüisme.  
En el cas de produir-se alguna vacant, la persona titular de la Direcció General de Política Lingüística i Gestió del Multilingüisme designarà les persones suplents corresponents.  
  
Huité. Justificació de la subvenció  
D'acord amb l'article 14 de les bases reguladores, l'activitat subvencionada es considera justificada a partir de la resolució de concessió de la subvenció, atés que per a obtindre-la caldrà haver presentat l'edició del llibre objecte de la subvenció i que la comissió tècnica l'haja avaluat.  
  
Nové. Tractament de dades de caràcter personal  
Les subvencions objecte de la convocatòria requereixen el tractament de dades personals de les persones sol·licitants de la subvenció, representants i tercers, en els termes següents:  
a) Responsable del tractament: Conselleria d'Educació, Cultura i Esport, amb domicili a l'avinguda de Campanar, 32, 46787 València; contacte: ngdjjgdtrcgirqlmgwsuwmnp@neu.gu.  
b) Categoria i origen de les dades a tractar: dades personals identificatives, de contacte i de qualsevol altra naturalesa que siguen recollides a través de formularis, consulta a plataformes autonòmiques d'interoperabilitat (d'ara en avant, PAI) o a altres administracions públiques, en cas que no existisca oposició a aquesta consulta, i documentació que lliuren els sol·licitants i representants legals.  
Si la documentació presentada conté dades de terceres persones, abans de comunicar aquestes dades a la Conselleria, els sol·licitants i representants legals han d'informar aquestes persones que les seues dades es comuniquen a la Conselleria i que la Conselleria les tractarà en els termes previstos en aquest article.  
c) Finalitats del tractament i base jurídica: amb base jurídica en el compliment d'una missió realitzada en interés públic, exercici de poders públics i en el compliment de les obligacions legals segons les bases reguladores d'aquesta convocatòria i altres normes aplicables, incloses les que regulen el tràmit electrònic, les dades personals es tractaran per a tramitar i gestionar la subvenció. En compliment dels principis de publicitat i transparència, les subvencions concedides seran publicades, segons corresponga, en el diari oficial corresponent a l'efecte de notificació, en el portal de transparència de la Generalitat Valenciana i en el Sistema Nacional de Publicitat de Subvencions, amb indicació, segons cada cas, de la convocatòria, el programa i crèdit pressupostari al qual s'imputen, el beneficiari, la quantitat concedida i l'objectiu o finalitat de la subvenció.  
d) Destinataris de les dades: les dades personals podran ser comunicades tant a la PAI, per a comprovar les dades de sol·licitants o situacions socioeconòmiques previstes per a la baremació, com a altres administracions i institucions públiques, entre les quals es troben, sense caràcter limitatiu, òrgans de caràcter autonòmic, local, estatal i de la UE, òrgans judicials i el Ministeri Fiscal, el Tribunal de Comptes, les Corts Valencianes, la Sindicatura de Comptes, la IGAE, el Defensor del Poble, el Síndic de Greuges, l'Agència Valenciana Antifrau, el Delegat de Protecció de Dades i altres tercers subjectes de dret privat amb interés legítim o dret d'accés en el procediment.  
  
e) Les dades no seran objecte de transferències internacionals.  
f) Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud. Si aquestes dades no són comunicades a la Conselleria, això comportarà les conseqüències previstes per l'ordenament jurídic.  
g) Termini de conservació de dades: les dades personals es conservaran durant el temps necessari per a complir amb la finalitat per a la qual es van recollir i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
h) Drets: la persona interessada pot exercir els drets d'accés, rectificació, supressió, oposició, limitació al tractament, portabilitat i no ser objecte d'una decisió basada únicament en el tractament automatitzat, a través de les vies següents:  
Tràmit electrònic que es pot consultar en la pàgina web de la Conselleria ceice.gva.es, en l'adreça   
ceice.gva.es/registre-de-tractament-de-dades.  
Enviant la petició a qualsevol de les adreces següents:  
Postal: Avinguda de Campanar, 32. 46378 València  
Electrònica: lvcahnwczytvcoggzawwhaxg@rnk.lk  
De manera presencial a través del registre.  
L'exercici dels drets requereix la identificació inequívoca de la persona interessada o del seu representant.  
i) Dret a reclamar davant de l'autoritat de control: la persona interessada pot presentar una reclamació davant de l'Agència Espanyola de Protecció de Dades (aepd.es) si considera que no s'han atés els seus drets o s'ha vulnerat el tractament de les seues dades personals. Abans d'això, pot contactar amb el delegat o delegada de Protecció de Dades de la Generalitat Valenciana a través de bhp@ohu.yt o dirigir-se al passeig de l'Albereda, 16. 46931 València.  
Hi ha més informació en   
ceice.gva.es/registre-de-tractament-de-dades.  
  
Deu. Mitjans de notificació  
1. De conformitat amb el que s'estableix en l'article 45.1.b de la Llei 39/2015, d'1 d'octubre, del procediment administratiu comú de les administracions públiques, l'òrgan instructor publicarà els requeriments d'esmena en la web de la Direcció General de Política Lingüística i Gestió del Multilingüisme, apartat ajudes: http://www.ceice.gva.es/va/web/dgplgm/premis  
2. La resolució del procediment es publicarà en el Diari Oficial de la Generalitat Valenciana i en la pàgina web de la Direcció general de Política Lingüística i Gestió del Multilingüisme, apartat ajudes, premis, de conformitat amb l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
  
3. Les publicacions esmentades tindran l'efecte de la notificació  
  
  
DISPOSICIONS FINALS  
  
Primera. Delegació  
Es delega en la persona titular de la Direcció General de Política Lingüística i Gestió del Multilingüisme la facultat de resoldre la concessió i la denegació d'aquestes ajudes i se l'autoritza perquè, en l'àmbit de les seues competències, adopte les resolucions pertinents per a l'execució d'aquesta resolució.  
  
Segona. Règim de recursos  
De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà recórrer potestativament en reposició o bé plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició contra la resolució s'haurà d'interposar davant del conseller d'Educació, Cultura i Esport en el termini d'un mes a comptar des de l'endemà del dia que es publique en el Diari Oficial de la Generalitat Valenciana.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà del dia que es publique en el Diari Oficial de la Generalitat Valenciana.  
  
Tercera. Efecte  
Aquesta resolució produirà efectes a partir de l'endemà de la publicació en el Diari Oficial de la Generalitat Valenciana.  
  
València, 13 de maig de 2021.- El conseller d'Educació, Cultura i Esport: Vicent Marzà i Ibáñez.